CELEX: 32010R0114
Language: hu
Date: 2010-02-09 00:00:00
Title: A Bizottság 114/2010/EU rendelete ( 2010. február 9. ) a 2229/2004/EK rendeletnek a káros hatásoktól egyértelműen mentes hatóanyagok felülvizsgálati jelentéstervezetére vonatkozó EFSA-vélemény kiadására biztosított határidő tekintetében történő módosításáról (EGT-vonatkozású szöveg)

10.2.2010   
            
            
               HU
            
            
               Az Európai Unió Hivatalos Lapja
            
            
               L 37/12
            
         A BIZOTTSÁG 114/2010/EU RENDELETE
   (2010. február 9.)
   a 2229/2004/EK rendeletnek a káros hatásoktól egyértelműen mentes hatóanyagok felülvizsgálati jelentéstervezetére vonatkozó EFSA-vélemény kiadására biztosított határidő tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényvédő szerek forgalomba hozataláról szóló, 1991. július 15-i 91/414/EGK tanácsi irányelvre (1) és különösen annak 8. cikke (2) bekezdésének második albekezdésére,
   mivel:
   
               (1)
            
            
               A 91/414/EGK tanácsi irányelv 8. cikkének (2) bekezdésében említett munkaprogram negyedik szakasza végrehajtásának további részletes szabályairól szóló, 2004. december 3-i 2229/2004/EK bizottsági rendelet (2) 24b. cikke értelmében, amennyiben egyértelmű, hogy egy hatóanyagnak várhatóan nincs semmiféle káros hatása az emberek és az állatok egészségére vagy a talajvízre, illetve nincs elfogadhatatlan kihatása a környezetre, az adott hatóanyagot fel kell venni a 91/414/EGK irányelv I. mellékletébe, anélkül hogy arról előzetesen egyeztetni kellene az EFSA-val.
            
         
               (2)
            
            
               Amennyiben egy adott hatóanyagot a 2229/2004/EK rendelet 24b. cikke értelmében az EFSA-val történő konzultáció nélkül vettek fel, akkor az említett rendelet 25a. cikkének előírásai szerint az EFSA-nak legkésőbb 2010. december 31-ig véleményt kell nyilvánítania a felülvizsgálati jelentés tervezetéről.
            
         
               (3)
            
            
               Mivel a 2229/2004/EK rendelet 24b. cikke értelmében számos hatóanyagot vettek fel a mellékletbe, több időt kell biztosítani az EFSA számára véleményének kiadására. Az említett hatóanyagok esetében egyértelmű, hogy nincsen semmiféle káros hatásuk. E tényeket tekintetbe véve helyénvaló 2012. december 31-ig meghosszabbítani az EFSA számára véleményének kiadására biztosított határidőt.
            
         
               (4)
            
            
               A 2229/2004/EK rendeletet ezért ennek megfelelően módosítani kell.
            
         
               (5)
            
            
               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A 2229/2004/EK rendelet 25a. cikkében a „2010. december 31-ig” szöveg helyére a „2012. december 31-ig” szöveg lép.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. február 9-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 230., 1991.8.19., 1. o.
   
      (2)  HL L 379., 2004.12.24., 13. o.